"ফিলে"র লক্ষ্য হচ্ছে সফলভাবে ধুমকেতুর গায়ে অবতরন করা, নিজেকে সেখানে থিতু করা এবং তারপর ধুমকেতুর গঠন সম্পর্কে পৃথিবীতে তথ্য পাঠানো। ২ মার্চ,২০০৪ সালের ০৭:১৭ ইউটিসিতে ফরাসি গায়ানা থেকে একটি এরিয়েন ৫জি+ রোসেটা মহাকাশযান এবং ফিলে রোবট অবতরণযানকে বহন করে যাত্রা শুরু করে এবং ৩৯০৭ দিন (১০.৭ বছর) মহাকাশ পাড়ি দিয়ে 'কমেট ৬৭পি/চুরিয়ুমভ-গেরাশিমেঙ্কো' নামক ধূমকেতুতে পৌঁছায়। এটি কিন্তু ২০০৫ সালের ৪ জুলাই টেম্পল ১ নামক ধূমকেতুতে অবতরণকারী ডিপ ইমপ্যাক্ট প্রোবের মতো কোন ইমপ্যাক্টর নয়। ২০০৭ সালের ২৫ ফেব্রুয়ারি মঙ্গল গ্রহের পাশ দিয়ে যাওয়ার সময় ফিলে মহাকাশযানে প্রথমবারের মতো বেশকিছু যন্ত্রকে স্বয়ংক্রিয়ভাবে কাজ করতে দেওয়া হয়। এতে ব্যবহৃত ক্যামেরা প্রযুক্তি CIVA এ'সময় ছবি পাঠাতে থাকে। কিন্তু তখন দেখা যায়, "রোসেটা"র যন্ত্রগুলো তখন প্রয়োজনীয় শক্তির সরবরাহ পাচ্ছিল না। তাসত্ত্বেও রোম্যাপ মঙ্গল গ্রহের ম্যাগনেটোস্ফিয়ারের পরিমাপ করে। অন্যান্য যন্ত্রের বেশিরভাগেরই এই কাজগুলো করতে পৃথিবীর সাথে যোগাযোগ প্রয়োজন ছিল এবং সেগুলো তখন বন্ধ ছিল।
যন্ত্রপাতি
অবতরণ ও পরবর্তী কার্যকলাপ
শক্তি ব্যবস্থাপনা
মিশন